Аԥсны
Ажәабжьқәа Sputnik Аԥсны аҟны
Иҳаҩсыз уахыки-ҽнаки рыла COVID-19 злаз хҩык ауаа рыԥсҭазаара иалҵит Аԥсны
23:17 11.01.2022 (ирҿыцуп: 23:20 11.01.2022)
© Sputnik / Кирилл БрагаЛечение пациентов с COVID-19 в больнице скорой помощи г. Волгограда
© Sputnik / Кирилл Брага/
Аԥсны аепидемиа ҵысижьҭеи аҿкчымазара зыхьхьоу ауаа рхыԥхьаӡара 38565-ҩык рҟынӡа инаӡеит, ргәы бзиахахьеит 31932-ҩык ауааԥсыра, рыԥсҭазаара иалҵхьеит 567-ҩык.
АҞӘА, ажьырныҳәа 11 - Sputnik. Иҳаҩсыз уахыки-ҽнаки рыла COVID-19 азы атестқәа арҭеит 543-ҩык Аԥсны ауааԥсыра, урҭ рахьтә 121-ҩык аҿкчымазара шрымаз аадырԥшит ҳәа аанацҳауеит ауааԥсыра акоронавирус рацәыхьчаразы аоперативтә штаб.
Гәдоуҭатәи араионтә хәшәтәырҭаҿы рыԥсҭазаара иалҵит хҩык апациентцәа: 84 шықәсеи 65 шықәсеи зхыҵуаз ахацәеи 72 шықәса зхыҵуаз аԥҳәыси. Аҟәатәи аинфекциатә хәшәтәырҭаҿы лыԥсҭазаара далҵит 1951 шықәса рзы ииз аԥҳәыс.
Абыржәтәи аамҭазы Гәдоуҭатәи араионтә хәшәтәырҭа хадаҿы ишьҭоуп 81-ы, рҭагылазаашьа бааԥсуп 32-ҩык, ибжьаратәуп - 49-ҩык. Аҟәатәи аинфекциатә хәшәтәырҭаҿы ирхәшәтәуеит акоронавирус зцәа иалоу 38-ҩык, урҭ рахьтә 18-ҩык рҭагылазаашьа уадаҩуп. Очамчыра ирхәшәтәуеит жәаҩык, Гагратәи ахәшәтәырҭаҿы - 19-ҩык, урҭ рахьтә ҩыџьа рҭагылазаашьа уадаҩуп. Тҟәарчалтәи ахәшәтәырҭаҿы жәаҩык ачымазцәа шьҭоуп.